Keskustelu:Crystal Rollers

message: Harrastelijaurheiluseura, josta ei näytä olevan laajaa käsittelyä riippumattomissa lähteissä; ei ole wikimerkittävä. Edes artikkeliin merkityistä lähteistä kaksi eivät näytä mainitsevan seuraa ja kolmas on pitkä luettelo jossa seura esiintyy parilla rivillä lyhenteenä satojen muiden joukossa.--Fotogurachan (keskustelu) 16. toukokuuta 2020 kello 14.41 (EEST)
replies: text: Jos on todella ollut pääsarjaseura (tai edes ykkösdivariseura), niin on automaattisesti merkittävä palloiluseura.--MAQuire (keskustelu) 16. toukokuuta 2020 kello 14.50 (EEST)
replies: text: :Missä näin on päätetty? Ymmärtääkseni tällaiset merkittävyyden suuntaviivat eivät ole millään tavalla sitovia, vaan merkittävyys tulisi lopulta aina arvioida sen perusteella onko aihetta käsitelty laajasti riippumattomissa lähteissä. Tietenkin tällaisessa sarjassa pelanneesta seurasta luulisi löytyvän niitä lähteitäkin.--Fotogurachan (keskustelu) 16. toukokuuta 2020 kello 15.09 (EEST)
replies: text: ::Pois. Ei täytä merkittävyyskriteerejä samoista syistä kuin mitä Fotogurachan mainitsi. Santtu37 (keskustelu) 16. toukokuuta 2020 kello 15.26 (EEST)

text: : Samaa mieltä kuin MAQuire. Pääsarjaseurat ovat merkittäviä. Jos todella on pelannut pääsarjassa, lähteitäkin varmasti löytyy alan tuloksista ja lehdistä. Ainakin Hesarissa seura mainitaan jatkuvasti 70-80-90-lukujen keilailu-uutisissa ja tuloksissa. --Kissa21782 (keskustelu) 16. toukokuuta 2020 kello 15.51 (EEST)

message: "Harrastelijaurheiluseura, josta ei näytä olevan laajaa käsittelyä riippumattomissa lähteissä; ei ole wikimerkittävä. Edes artikkeliin merkityistä lähteistä kaksi eivät näytä mainitsevan seuraa ja kolmas on pitkä luettelo jossa seura esiintyy parilla rivillä lyhenteenä satojen muiden joukossa."
Kiitos kommentistasi!
Crystal Rollersin käsittelyn laajuus tai sen puute johtuu tietenkin siitä, että sen toiminta on ollut aktiivisinta ennen Wiki- ja Facebook-aikakautta. Seuran luoma perinne jatkuu kuitenkin aktiivisena eri muodoissa, kattaen mm. nykyään laajemman vapaa-aikaliiketoiminnan (esimerkiksi hohtokeilailu) ja nykyisen TPS:n keilailun pääsarjajoukkueen toimintaa. TPS keilaajathan kuluneella kaudella johtivat SM-liigaa ennen sen keskeyttämistä pandemian takia:
https://www.ts.fi/urheilu/4940158/TPS+paatti+keilailun+SMliigan+ykkosena+koronaepidemia+lopetti+turkulaisten+nappikauden+ennen+aikojaan
https://www.keilailu.fi/keilahalliyrittajilla-haastavat-ajat-ala-jaa-yksin/
Ajankohtaiseksi artikkelin tekee keskustelu Turun liikuntapaikoista mukaan lukien Kupittaan keilailuhalli ja Aninkaisten keilahalli:
https://www.ts.fi/urheilu/jalkapallo/4946435/Turku+aikoo+myllata+liikuntapaikat++uusi+uimahalli+Impivaaran+hallit+matalaksi+voimistelulle+jattitila
Kupittaan urheiluhalli rakennettiin 1970-luvulla, ja tuolloin keilahallin ja keilailun toimintapiiri oli vahvasti seurapitoinen. CR oli aikakauden edelläkävijä ja paikallinen esimerkki muille keilailusta urheilumuotona.
Wikipediassahan CR on esiintynyt jo pitkään lyhenteenä; ks. "CR"
Päivitän edellämainittuja artikkeliin palautteenne perusteella. Kiitokset!
--
Tero Virtanen
Tervirta (keskustelu) 16. toukokuuta 2020 kello 15.49 (EEST)
replies: text: Merkittävyyskeskustelun avaus ei ollut varsinaisesti tarkoitettu sinulle palautteeksi, vaan perustelemaan yhteisölle miksi sivu mielestäni tulisi poistaa, mutta  ole hyvä. Nähdäkseni noissa yllä linkittämissäsi uutisissa ei mainita Crystal Rollersia nimeltä, joten ne eivät tue aiheen merkittävyyttä. Myöskään Wikipediassa esiintynyt linkki ei tue merkittävyyttä, täällä on linkitelty kaikenlaista. Tietenkin jos aiheesta todella olisi laajaa käsittelyä joissakin vanhoissa lehdissä, sitten se varmaankin olisi merkittävä. Nyt en ole vakuuttunut.--Fotogurachan (keskustelu) 16. toukokuuta 2020 kello 16.14 (EEST)
replies: text: :Helsingin Sanomien arkistosta löytyy useampia kymmeniä mainintoja, joista varmistuu seuran pääsarjastatus ja ilmeisesti myös vuoden 1980 sarjamestaruus. Lisäksi CR näyttää voittaneen samana vuonna Tornados-turnauksen, joka on ilmeisestikin on ollut yksi Euroopan suurimpia viisimiehisturnauksia (HS 23.11.1984). Merkittävä. --Sakramentti-Jaakko (keskustelu) 16. toukokuuta 2020 kello 18.30 (EEST)
replies: text: ::Ehdottomasti merkittävä tuolla perusteella. 01miki10 (keskustelu) 16. toukokuuta 2020 kello 18.46 (EEST)
Kiitoksia linkeistä!  Tervirta (keskustelu) 16. toukokuuta 2020 kello 19.02 (EEST)
 - Jo yksi lähde todistaa seuran olevan SM-tason seura, joka on riittänyt merkittävyyteen. Käsittelyn laajuudesta huolimatta. Korkki74 (keskustelu) 17. toukokuuta 2020 kello 09.51 (EEST)
Selkeästi merkittävä. No niin tuleehan niitä merkittä yys kyseenalaistuksia tapahtuvan itse kullekin.  Vähin äänin pois tuo kyseenalaistus. -- Cimon Avaro 17. toukokuuta 2020 kello 10.00 (EEST)

text: Poistan kyseenalaistuksen aikaisintaan 19. toukokuuta kello 14:33. Jos sinä haluat poistaa sen ennenaikaisesti ”vähin äänin”, voit varmaan tehdä sen itse.--Fotogurachan (keskustelu) 17. toukokuuta 2020 kello 12.21 (EEST)
thread_title:  Crystal Rollers